CELEX: 32006D0025
Language: da
Date: 2006-12-15 00:00:00
Title: 2007/46/EF: Den Europæiske Centralbanks afgørelse af 15. december 2006 om ændring af afgørelse ECB/2001/15 om udstedelse af eurosedler (ECB/2006/25)

31.1.2007   
            
            
               DA
            
            
               Den Europæiske Unions Tidende
            
            
               L 24/13
            
         
      DEN EUROPÆISKE CENTRALBANKS AFGØRELSE
   
   af 15. december 2006
   om ændring af afgørelse ECB/2001/15 om udstedelse af eurosedler
   (ECB/2006/25)
   (2007/46/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om oprettelse af Det Europæiske Fællesskab, særlig artikel 106, stk. 1,
   under henvisning til statutten for Det Europæiske System af Centralbanker og Den Europæiske Centralbank, særlig artikel 16, og
   ud fra følgende betragtninger:
   
               (1)
            
            
               Som følge af Bulgarien og Rumæniens tiltrædelse af Den Europæiske Union og det faktum, at deres respektive nationale centralbanker bliver en del af Det Europæiske System af Centralbanker (ESCB) den 1. januar 2007, fastsætter afgørelse ECB/2006/21 af 15. december 2006 om de nationale centralbankers fordelingsnøgle for kapitalindskud i Den Europæiske Centralbank (1), med virkning fra den 1. januar 2007, de nye vægte, som tildeles hver NCB, som er medlem af ESCB den 1. januar 2007, i fordelingsnøglen for det udvidede kapitalindskud i Den Europæiske Centralbank (ECB).
            
         
               (2)
            
            
               Ifølge artikel 1 i Rådets beslutning 2006/495/EF af 11. juli 2006 i henhold til traktatens artikel 122, stk. 2, vedrørende Sloveniens tilslutning til den fælles valuta den 1. januar 2007 (2), ophæves den dispensation, der er indrømmet Slovenien som henvist til i artikel 4 i Tiltrædelsestraktaten 2003 (3) med virkning fra den 1. januar 2007.
            
         
               (3)
            
            
               Artikel 1, litra d), i afgørelse ECB/2001/15 af 6. december 2001, om udstedelse af eurosedler (4) definerer »seddelfordelingsnøglen« og henviser til bilaget til denne afgørelse, hvori seddelfordelingsnøglen gældende fra 1. maj 2004 specificeres. Under hensyn til at nye fordelingsnøglevægte vil være gældende fra 1. januar 2007, og at Slovenien vil indføre euroen denne dato, må afgørelse ECB/2001/15 ændres, med henblik på at bestemme den seddelfordelingsnøgle, som gælder fra 1. januar 2007.
            
         TRUFFET FØLGENDE AFGØRELSE:
   Artikel 1
   Ændringer af afgørelse ECB/2001/15
   Afgørelse ECB/2001/15 ændres som følger:
   
               1.
            
            
               Den sidste sætning i artikel 1, litra d), affattes således:
               »Seddelfordelingsnøglen gældende fra 1. januar 2007 er specificeret i bilaget til denne afgørelse.«
            
         
               2.
            
            
               Bilaget til afgørelse ECB/2001/15 erstattes af teksten i bilaget til denne afgørelse.
            
         Artikel 2
   Afsluttende bestemmelse
   Denne afgørelse træder i kraft den 1. januar 2007.
   
      Udfærdiget i Frankfurt am Main, den 15. december 2006.
      
         Jean-Claude TRICHET
         
         
            Formand for ECB
         
      
   
   
      (1)  Se side 1 i denne EUT.
   
      (2)  EUT L 195 af 15.7.2006, s. 25.
   
      (3)  EUT L 236 af 23.9.2003, s. 33.
   
      (4)  EFT L 337 af 20.12.2001, s. 52. Senest ændret ved afgørelse ECB/2004/9 (EUT L 205 af 9.6.2004, s. 17).
   
      BILAG
      SEDDELFORDELINGSNØGLE DEN 1. JANUAR 2007
      
                  Den Europæiske Centralbank
               
               
                  8,0000 pct.
               
            
                  Nationale Bank van België/Banque nationale de Belgique
               
               
                  3,2705 pct.
               
            
                  Deutsche Bundesbank
               
               
                  27,1610 pct.
               
            
                  Bank of Greece
               
               
                  2,4045 pct.
               
            
                  Banco de España
               
               
                  9,9925 pct.
               
            
                  Banque de France
               
               
                  19,0430 pct.
               
            
                  Central Bank and Financial Services Authority of Ireland
               
               
                  1,1760 pct.
               
            
                  Banca d'Italia
               
               
                  16,5840 pct.
               
            
                  Banque centrale du Luxembourg
               
               
                  0,2090 pct.
               
            
                  De Nederlandsche Bank
               
               
                  5,1535 pct.
               
            
                  Oesterreichische Nationalbank
               
               
                  2,6680 pct.
               
            
                  Banco de Portugal
               
               
                  2,2680 pct.
               
            
                  Banka Slovenije
               
               
                  0,4225 pct.
               
            
                  Suomen Pankki
               
               
                  1,6475 pct.
               
            
                  I alt
               
               
                  100,0000 pct.